জেলার রাউজান থানা পুলিশ অভিযান চালিয়ে স্ত্রীকে মারধরসহ  নির্যাতনের অভিযোগে মো. তাজউদ্দিন (৩৩) নামে এক ব্যক্তিকে গ্রেফতার করেছে। গত শুক্রবার সন্ধ্যা সাড়ে ৭টায় উপজেলা সদরস সাপলঙ্গা এলাকার আবুল কোম্পানির ভাড়া ঘর থেকে পুলিশ তাকে গ্রেফতার করে।  জানা গেছে, তাজউদ্দিনের সাথে ২০০৭ সালে রাউজান উপজেলার পশ্চিম রাউজানস জারুলতলা এলাকার সৈয়দুর রহমানের কন্যা রিটা আক্তারের বিয়ে হয়। তাদের সংসারে দুটি পুত্র সন-ানও রয়েছে। বিয়ের কিছুদিন পর তাজউদ্দিন তার স্ত্রী রিটাকে নিয়ে রাউজান উপজেলা সদরস সাপলঙ্গা এলাকার আবুল কোম্পানির ভাড়া ঘরে বসবাস করে আসছিল। এ ভাড়া বাসায় থেকে মাতা ও ভাইয়ের  উপসিতিতে তাজউদ্দিন শ্বশুর পক্ষের কাছে ১ লাখ টাকা যৌতুক দাবি করে। যৌতুক দিতে অপরাগতা প্রকাশ করায় রিটার উপর নেমে আসে বিভিন্ন প্রকার শারীরিক ও মানসিক নির্যাতন। প্রায় সময় স্বামী তাজউদ্দিন বিভিন্ন অজুহাতে তার স্ত্রীকে মারধর করতো। গত শুক্রবার সন্ধ্যায় যৌতুকের দাবিতে তাজউদ্দিন ভাড়া বাসায় তার স্ত্রীকে কিল, ঘুষি ও তলপেটে লাথি মেরে গুরুতর আহত করে। এসময় বাসায় থাকা শ্যালক শাহেদ প্রতিবাদ করলে তাকেও বেদম প্রহার করে আহত করে। এ ঘটনায় স্ত্রী রিটা আক্তার রাউজান থানায় অভিযোগ করলে পুলিশ শুক্রবার সন্ধ্যা সাড়ে ৭টায় তাজউদ্দিনকে  গ্রেফতার করে। গ্রেফতারকৃত তাজউদ্দিন রাউজান উপজেলার বিনাজুরি ইউনিয়নের কাগতিয়া এলাকার বেলায়েত আলী সারাং বাড়ির মৃত শাহ আলমের পুত্র। গতকাল শনিবার রাউজান থানা পুলিশ নারী ও শিশু নির্যাতন দমন আইনে মামলা রুজু করে আসামীকে আদালতে সোপর্দ করে। রাউজান থানার মামলা নং-৭, তাং-৭/৮/২০১০ইং, ধারা নারী ও শিশু নির্যাতন দমন আইনের ২০০০ (সংশোধনী/০৩) এর ১১(খ) ধারা।